Xiyobon. Xiyobon — meʼmoriy tartib bilan ikki tomoniga daraxt, buta, gul, oʻsimliklar ekilib yaratiladigan sayrgoh yoʻl, yoʻlka. Qadimdan qoʻllanilib kelingan. Odatda, parkbogʻlar orasi, maydonlar atrofi, sport inshootlari va boshqa joylarda barpo etiladi. Landshaft meʼmorligida xiyobonlar koʻpincha atrof-muhit, binolarga uygʻunlashtirib rejalashtiriladi.